ΚΑΝΟΝΙΣΜΟΣ ( ΕΟΚ ) αριθ . 2253/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για την τροποποίηση του κανονισμού ( ΕΟΚ ) αριθ . 822/87 για την κοινή οργάνωση της αμπελοοινικής αγοράς

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής(1 ),

τη γνώμη του Ευρωπαϊκού Κοινοβουλίου(2 ),

τη γνώμη της Οικονομικής και Κοινωνικής Επιτροπής(3 ),

1λΕκτιμώντας :

ότι, επειδή η κατάσταση της αγοράς οίνου είναι εξαιρετικά πλεονασματική, έχει απαγορευθεί προσωρινά κάθε νέα φύτευση; ότι, για τον ίδιο λόγο, θα πρέπει να προσδιορισθούν με περιοριστικό τρόπο οι προϋποθέσεις υπό τις οποίες μπορούν να χορηγηθούν οι εθνικές ενισχύσεις στις φυτεύσεις αμπέλων;

οτι, λόγω του τεχνικού χαρακτήρα των αριθμητικών ορίων για ορισμένες οινολογικές πρακτικές ή επεξεργασίες που αναφέρονται στο παράρτημα VI του κανονισμού ( ΕΟΚ ) αριθ . 822/87(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1441/88(5), θα πρέπει να προβλεφθεί ότι το Συμβούλιο μπορεί να τροποποιήσει τα όρια αυτά με ειδική πλειοψηφία, μετά από πρόταση της Επιτροπής, λαμβάνοντας υπόψη την επιστημονική πρόοδο και την πείρα που έχει αποκτηθει;

ότι θα πρέπει, με βάση την πείρα που έχει αποκτηθεί, να μην περιορίζεται πλέον, όπως προβλέπεται από το άρθρο 17 παράγραφος 1 του κανονισμού ( ΕΟΚ ) αριθ . 822/87, η χρήση του θειικού χαλκού μόνο στις περιοχές όπου δεν έχει χρησιμοποιηθεί για την καταπολέμηση ασθενειών της αμπέλου;

ότι το άρθρο 17 παράγραφος 3 του κανονισμού ( ΕΟΚ ) αριθ . 822/87, καθορίζει τους όρους υπό τους οποίους μπορούν να χρησιμοποιηθούν το τρυγικό οξύ και το τρυγικό ασβέστιο για τη μείωση της οξύτητας; ότι θα πρέπει να γίνει δεκτή η χρήση, υπό τους ίδιους όρους όπως και για το τρυγικό ασβέστιο, ενός ομοιογενούς παρασκευάσματος τρυγικού οξέος και ανθρακικού ασβεστίου σε ισοδύναμες ποσότητες, με μορφή λεπτής σκόνης;

ότι, βάσει των οινικών παρακρατημάτων, ένας παραγωγός υποχρεούται να παραδίδει όλα τα υποπροϊόντα της οινοποίησης στην απόσταξη; ότι, για να αποφύγει την υπερπίεση των υποπροϊόντων, ο παραγωγός πρέπει να παραδίδει ορισμένη ποσότητα εκφρασμένη σε όγκο αλκοόλης; ότι, στην περίπτωση που δεν επιτυγχάνεται η ποσότητα αυτή με τον όγκο της αλκοόλης που περιλαμβάνεται στα υποπροϊόντα, ο παραγωγός υποχρεούται να συμπληρώσει την παράδοσή του με οίνο; ότι, στη σημερινή κατάσταση όπου υπάρχει πλεόνασμα οίνου που δεν δύναται να διατεθεί στο εμπόριο, είναι προς το συμφέρον της Κοινότητας να αποφευχθεί κατά το δυνατόν η παραγωγή οίνου κατώτερης ποιότητας και κατά συνέπεια θα πρέπει να αυξηθούν οι ποσότητες των ποροϊόντων που πρέπει να παραδίδονται στο πλαίσιο των οινικών παρακρατημάτων;

ότι ο κανονισμός ( ΕΟΚ ) αριθ . 1441/88 τροποποίησε την τιμή που πρέπει να πληρώνεται για τους οίνους που παραδίδονται στην απόσταξη που προβλέπεται στο άρθρο 39 του κανονισμού ( ΕΟΚ ) αριθ . 822/87; ότι, για να διαφυλαχθεί η αναγκαία ισορροπία μεταξύ των τιμών που εφαρμόζονται στα πλαίσια των διαφόρων υποχρεωτικών αποστάξεων, κρίνεται κατάλληλη η προοδευτική μείωση της τιμής που εφαρμόζεται στην απόσταξη των υποπροϊόντων της οινοποίησης καθώς και της τιμής που εφαρμόζεται στην απόσταξη των οίνων που αναφέρονται στο άρθρο 36 του εν λόγω κανονισμού;

ότι οι ενέργειες υποχρεωτικής απόσταξης οίνων που λαμβάνονται από σταφύλια ποικιλιών αμπέλου που δεν περιλαμβάνονται στην ταξινόμηση ως ποικιλίες οινοποιήσιμων σταφυλιών καθώς και των οίνων που λαμβάνονται από σταφύλια ποικιλιών διπλής ή τριπλής κατάταξης που αναφέρεται στο άρθρο 36 του κανονισμού ( ΕΟΚ ) αριθ . 822/87, περιορίζονται στο τέλος της περιόδου εμπορίας κατά τη διάρκεια της οποίας παρήχθησαν οι οίνοι αυτοί; ότι, για να είναι δυνατή η θέσπιση κανόνων για κυρώσεις ανάλογες με την υπέρβαση της προθεσμίας, καθώς και για την εναρμόνισή τους με τα άλλα μέτρα απόσταξης, θα πρέπει να καθορίζεται μια προθεσμία από την Επιτροπή;

ότι, το άρθρο 44 του κανονισμού ( ΕΟΚ ) αριθ . 822/87 προβλέπει, για ορισμένες αποστάξεις, μείωση της τιμής αγοράς, για τους οίνους που παρασκευάζουν παραγωγοί οι οποίοι έχουν αυξήσει τον αλκοολικό τίτλο με την προσθήκη ζακχαρόζης ή γλεύκους το οποίο έτυχε της ενίσχυσης που προβλέπεται στο άρθρο 45 του εν λόγω κανονισμού, σε συνάρτηση με το επιτυγχανόμενο οικονομικό όφελος; ότι θα πρέπει επομένως να υπολογιστεί η μείωση της τιμής αγοράς βάσει του επιπέδου της ενίσχυσης που αναφέρεται στο άρθρο 45 και να εφαρμοστεί η μείωση αυτή σε όλες τις αποστάξεις, εκτός, για διοικητικούς λόγους, από εκείνη που προβλέπεται στο άρθρο 35 του κανονισμού ( ΕΟΚ ) αριθ . 822/87;

ότι, λαμβάνοντας υπόψη την εξέλιξη των συναλλαγών οίνου με ορισμένες τρίτες χώρες, θα πρέπει να θεσπιστούν κανόνες ώστε να εισάγονται στην Κοινότητα οίνοι που είναι διαθέσιμοι σε περιορισμένες ποσότητες και οι οποίοι, μεταξύ των άλλων ιδιαίτερων ποιοτικών χαρακτηριστικών, χαρακτηρίζονται από χαμηλή συνολική περιεκτικότητα σε οξύ;

ότι η χρήση του συμπυκνωμένου ανακαθαρισμένου γλεύκους σταφυλιών στην οινοποίηση έχει αποκτήσει μεγάλη σημασία; ότι θα πρέπει να προβλεφθεί ένας αποτελεσματικός έλεγχος αυτής της χρήσης από τις αρμόδιες αρχές, πράγμα που συνεπάγεται αναλυτικούς ελέγχους του συμπυκνωμένου ανακαθαρισμένου γλεύκους σταφυλιών για να εξακριβωθεί η αυθεντικότητά του; ότι, για να πραγματοποιούνται αρκετά συχνά οι έλεγχοι αυτοί και με τρόπο ορθολογικό, θα πρέπει να υπογραμμιστούν, στα πλαίσια του ορισμού του συμπυκνωμένου ανακαθαρισμένου γλεύκους σταφυλιών, τα χαρακτηριστικά που είναι καθοριστικά για την αυθεντικότητά του και των οποίων η επαλήθευση είναι ασφαλής και γρήγορη;

ότι, κατ' εφαρμογήν του άρθρου 26 του κανονισμού ( ΕΟΚ ) αριθ . 822/87, έχουν επιτραπεί σε πειραματική βάση από τα κράτη μέλη ορισμένες οινολογικές πρακτικές που δεν προβλέπονται ακόμα από τον προαναφερόμενο κανονισμό; ότι βάσει των ληφθέντων αποτελεσμάτων οι πρακτικές αυτές μπορούν να θεωρηθούν ότι εξασφαλίζουν έναν καλύτερο έλεγχο της οινοποίησης ενώ συγχρόνως δεν παρουσιάζουν κίνδυνο για την υγεία των καταναλωτών; ότι θα πρέπει επομένως να επιτραπούν σε κοινοτικό επίπεδο και να τροποποιηθεί ανάλογα το παράρτημα VI του κανονισμού ( ΕΟΚ ) αριθ . 822/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1 Ο κανονισμός ( ΕΟΚ ) αριθ . 822/87 τροποποιείται ως εξής :

1.Το άρθρο 14 αντικαθίσταται από το ακόλουθο κείμενο :

"ίΑρθρο 14 1 .^ Απαγορεύεται κάθε εθνική ενίσχυση για τη φύτευση των εκτάσεων που προορίζονται για την παραγωγή επιτραπέζιων οίνων και που έχουν ταξινομηθεί στην κατηγορία 3 .

2 .^ ίΟσον αφορά τη φύτευση αμπελουργικών εκτάσεων εκτός από αυτές που αναφέρονται στην παράγραφο 1, απαγορεύεται οποιαδήποτε εθνική ενίσχυση εκτός από εκείνες :

-που προβλέπονται από ειδικές κοινοτικές δια - τάξεις,

-που είναι αποδεκτές δυνάμει των άρθρων 92 έως 94 της συνθήκης και ανταποκρίνονται σε κριτήρια που πρέπει, ιδίως, να επιτρέπουν την επίτευξη του στόχου της μείωσης της ποσότητας της παραγωγής ή της ποιοτικής βελτίωσης χωρίς να συνεπάγονται αύξηση της παραγωγής . Τα κριτήρια αυτά θεσπίζονται σύμφωνα με τη διαδικασία που προβλέπεται στο άρθρο 83 .

3 .^ Η απαγόρευση που αναφέρεται στην παράγραφο 2 εφαρμόζεται από την 1η Σεπτεμβρίου 1988 . Τα μέτρα που επιτρέπονται πριν από την ημερομηνία αυτή και είναι σύμφωνα προς το κοινοτικό δίκαιο μπορούν να εφαρμόζονται μετά την προαναφερόμενη ημερομηνία .

Ωστόσο, μετά την 1η Σεπτεμβρίου 1996, τα μέτρα αυτά πρέπει να πληρούν τις προϋποθέσεις που αναφέρονται στην παράγραφο 2 ." 2.Στο άρθρο 15, η παράγραφος 5 αντικαθίσταται από το ακόλουθο κείμενο :

"5 .^ Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής μπορεί :

α)για τα προϊόντα που αναφέρονται στην παράγραφο 1, να περιορίζει ή να απαγορεύει την εφαρμογή οινολογικών πρακτικών ή επεξεργασιών που αναφέρονται στο παράρτημα VI;

β)λαμβάνοντας υπόψη την επιστημονική πρόοδο και την αποκτηθείσα πείρα, να μεταβάλει τα αριθμητικά όρια που τίθενται για ορισμένες πρακτικές ή οινολογικές επεξεργασίες που αναφέρονται στο παράρτημα VI ." 3.Στο άρθρο 17 :

α)η παράγραφος 1 διαγράφεται;

β)στην παράγραφο 3, το πρώτο εδάφιο αντικαθίσταται από το ακόλουθο κείμενο :

"Η χρησιμοποίηση τρυγικού ασβεστίου ή τρυγικού οξέος ή ενός ομοιογενούς παρασκευάσματος τρυγικού οξέος και ανθρακικού ασβεστίου που αναφέρεται στο παράρτημα VI σημείο 1 στοιχείο ιγ ) και σημείο 3 στοιχείο ιβ ), για τη μείωση της οξύτητας, επιτρέπεται έως τις 31 Αυγούστου 1990 . Ωστόσο, η χρησιμοποίηση τρυγικού οξέος επιτρέπεται μόνον για τα προϊόντα :

-που λαμβάνονται από ποικιλίες αμπέλου που δίδουν σχετικά όξινα σταφύλια και -που λαμβάνονται από σταφύλια, που έχουν συγκομισθεί σε ορισμένες αμπελουργικές περιοχές που καθορίζονται στο βόρειο τμήμα της αμπελουργικής ζώνης Α ." 4.Στο άρθρο 35 :

α)στην παράγραφο 1, το τρίτο εδάφιο διαγράφεται;

β)η παράγραφος 2 αντικαθίσταται από το ακόλουθο κείμενο :

"2 .^ Κάθε φυσικό ή νομικό πρόσωπο ή ομάδα προσώπων, εξαιρέσει των προσώπων και των ομάδων που αναφέρονται στην παράγραφο 4, που έχει προβεί σε οινοποίηση, έχει την υποχρέωση να παραδίδει στην απόσταξη όλα τα υποπροϊόντα που προκύπτουν από αυτή την οινοποίηση .

Η ποσότητα αλκοόλης που περιέχεται σ' αυτά τα υποπροϊόντα πρέπει να είναι τουλάχιστον ίση, σε σχέση με τον όγκο αλκοόλης που περιέχεται στον παραγόμενο οίνο, με :

-10^% εφόσον ο οίνος παράγεται από άμεση οινοποίηση σταφυλιών,

-5^% εφόσον ο οίνος παράγεται από οινοποίηση γλευκών σταφυλιών, γλεύκους σταφυλιών που έχει υποστεί μερική ζύμωση ή νέου οίνου ακόμη σε ζύμωση,

Η εκτίμηση του όγκου αλκοόλης που περιέχεται στον παραγόμενο οίνο που αναφέρεται στο δεύτερο εδάφιο πραγματοποιείται βέσει ενός κατ' αποκοπήν ελάχιστου φυσικού κατ' όγκον αλκοολικού τίτλου που καθορίζεται για κάθε αμπελουργική περίοδο σε καθεμία από τις αμπελουργικές ζώνες .

Είναι δυνατόν να γίνεται παρέκκλιση από τον παρόντα κανονισμό για κατηγορίες παραγωγών που θα καθοριστούν, για ορισμένες περιοχές παραγωγής καθώς και για τους οίνους που υπόκεινται στην απόσταξη του άθρου 36 .";

γ)παρεμβάλλεται η ακόλουθη παράγραφος :

"5α . Η τιμή αγοράς των στεμφυλών σταφυλιών, της οινολάσπης και του οίνου που παραδίδονται στην απόσταξη, στα πλαίσια της εφαρμογής του παρόντος άρθρου είναι ίση με :

-31^% για την αμπελουργική περίοδο 1988/89,

-28,5^% για την αμπελουργική περίοδο 1989/90,

-26^% από την αμπελουργική περίοδο 1990/91,

της τιμής προσανατολισμού του επιτραπέζιου οίνου του τύπου AI που καθορίζεται για την εν λόγω αμπελουργική περίοδο .

Η τιμή που πληρώνεται από τον οινοπνευματοποιό δεν μπορεί να είναι μικρότερη από την τιμή αγοράς ";

δ)η παράγραφος 7 τροποποιείται ως εξής :

-η δεύτερη περίπτωση διαγράφεται,

-η τρίτη περίπτωση αντικαθίσταται από το ακόλουθο κείμενο :

"-την παρέκκλιση που αναφέρεται στην παράγραφο 2 ." 5.Στο άρθρο 36, οι παράγραφοι 1, 2 και 3 αντικαθίστανται από το ακόλουθο κείμενο :

"1 .^ Οι οίνοι που προέρχονται από σταφύλια ποικιλιών που δεν αναγράφονται ως οινοποιήσιμα σταφύλια στην κατάταξη των ποικιλιών αμπέλου για τη διοικητική περιφέρεια όπου τρυγήθηκαν και οι οποίοι δεν εξάγονται κατά την εν λόγω αμπελουργική περίοδο, αποστάζονται πριν από μια ημερομηνία που θα καθορι - σθεί . Εκτός από παρέκκλιση, είναι δυνατόν να διακινούνται μόνο προς οινοπνευματοποιείο .

2 .^ Οι οίνοι που λαμβάνονται από σταφύλια ποικιλιών που αναγράφονται στην κατάταξη για την ίδια διοικητική περιφέρεια ταυτόχρονα ως οινοποιήσιμες ποικιλίες σταφυλιών και ως ποικιλιές προοριζόμενες για άλλη χρήση, οι οποίοι υπερβαίνουν τις ποσότητες που συνήθως οινοποιούνται και οι οποίοι δεν εξάγονται κατά τη διάρκεια της εν λόγω αμπελουργικής περιόδου, αποστάζονται πριν από μια ημερομηνία που θα καθορισθεί . Εκτός από παρέκκλιση, είναι δυνατόν να διακινούνται μόνο προς οινοπνευματοποιείο .

Για τον προσδιορισμό των ποσοτήτων που συνήθως οινοποιούνται, λαμβάνονται υπόψη ιδίως :

-οι ποσότητες που οινοποιήθηκαν κατά τη διάρκεια μιας περιόδου αναφοράς που θα καθορισθεί και είναι παλαιότερη από την αμπελουργική περίοδο 1980/81 ή, για την Ισπανία, παλαιότερη από την αμπελουργική περίοδο 1984/85,

-οι ποσότητες οίνου που προορίζονται για παραδοσιακές χρήσεις .

3 .^ Η τιμή αγοράς του οίνου που παραδίδεται στην απόσταξη στα πλαίσια της εφαρμογής των παραγράφων 1 και 2 είναι ίση με :

-45 % για την αμπελουργική περίοδο 1988/89,

-40 % για την αμπελουργική περίοδο 1989/90,

-35 % από την αμπελουργική περίοδο 1990/91,

της τιμής προσανατολισμού, του επιτραπέζιου οίνου του τύπου AI που καθορίζεται για την εν λόγω αμπελουργική περίοδο .

Η τιμή που πληρώνεται από τον οινοπνευματοποιό δεν μπορεί να είναι μικρότερη από την τιμή αγοράς ." 6.Το άρθρο 44 αντικαθίσταται από το ακόλουθο κείμενο :

" ίΑρθρο 44 Για τους οίνους που παρασκευάζουν οι παραγωγοί οι οποίοι έχουν αυξήσει τον αλκοολικό τίτλο με την προσθήκη της ζακχαρόζης ή γλεύκους, το οποίο έτυχε της ενίσχυσης που προβλέπεται στο άρθρο 45, η τιμή αγοράς που ορίζεται για κάθε απόσταξη, εκτός από εκείνη που αναφέρεται στο άρθρο 35, μειώνεται, σε κάθε αμπελουργική ζώνη, κατά ένα και το αυτό κατ' αποκοπήν ποσό, που υπολογίζεται βάσει του επιπέδου της ενίσχυσης που αναφέρεται στο άρθρο 45, καθώς και της αύξησης του αλκοολικού τίτλου που προβλέπεται για την οικεία αμπελουργική ζώνη .

ίΕπειτα από αίτηση του ενδιαφερόμενου παραγωγού, η μείωση αυτή εφαρμόζεται μόνο εντός του ορίου των ποσοτήτων που αποτέλεσαν αντικείμενο της αύξησης του αλκοολικού τίτλου που αναφέρεται στο πρώτο εδάφιο .

Οι λεπτομέρειες εφαρμογής του παρόντος άρθρου ορίζονται σύμφωνα με τη διαδικασία που προβλέπεται στο άρθρο 83 ." 7.Στο άρθρο 70 παράγραφος 2 δεύτερο εδάφιο, το στοιχείο α ) αντικαθίσταται από το ακόλουθο κείμενο :

"α)ορισμένοι οίνοι καταγωγής τρίτων χωρών που αναφέρονται στην παράγραφο 1 στοιχείο β ), οι οποίοι έχουν ιδιαίτερα ποιοτικά χαρακτηριστικά και χαρακτηρίζονται με γεωγραφική ένδειξη, μπορούν να παραδίδονται για άμεση ανθρώπινη κατανάλωση :

-αν ο αποκτημένος κατ' όγκον αλκοολικός τους τίτλος ανέρχεται τουλάγιστον σε 8,5^% vol ή ο ολικός κατ' όγκον αλκοολικός τους τίτλος υπερβαίνει, χώρις κανέναν εμπλουτισμό, τα 15^% vol,

ή -όσον αφορά τους οίνους που μπορούν να εξομοιωθούν με v.q.p.r.d ., αν η συνολική τους οξύτητα, εκφρασμένη σε τρυγικό οξύ, είναι κατώτερη από 4,5 αλλά ανώτερη από 3 γραμμάρια ανά λίτρο, ήτοι, αντίστοιχα, 60 και 40 χιλιοστοϊσοδύναμα ανά λίτρο ." 8.Στο παράρτημα Ι, το σημείο 7 αντικαθίσταται από το ακόλουθο κείμενο :

"7.Ανακαθαρισμένο συμπυκνωμένο γλεύκος σταφυλιών : το μη καραμελοποιημένο υγρό προϊόν που :

-έχει ληφθεί με μερική αφυδάτωση γλεύκους σταφυλιών, η οποία πραγματοποιείται με κάθε επιτρεπόμενη μέθοδο, εκτός από την απευθείας θερμανση, με τρόπο ώστε η ένδειξη του διαθλασιμέτρου η οποία παρέχεται υπό θερμοκρασία 20^gC - κατά τη μέθοδο που περιγράφεται στο παράρτημα του κανονισμού ( ΕΟΚ ) αριθ . 543/86 ^(*) - να μην είναι κατώτερη από 61,7^%,

-έχει υποστεί επιτρεπόμενες επεξεργασίες μείωσης της οξύτητας και αφαίρεσης των συστατικών, άλλων από το σάκχαρο,

-παρουσιάζει τα ακόλουθα χαρακτηριστικά :

-pH όχι ανώτερο από 5 έως 25^o Brix,

-οπτική πυκνώτητα σε 425^nm και πάχος 1^cm όχι ανώτερη από 0,100 για συμπυκνωμένο γλεύκος σταφυλιών σε 25^o Brix,

-περιεκτικότητα σε σακχαρόζη μη ανιχνεύσιμη σύμφωνα με μέθοδο ανάλυσης που θα προσδιοριστεί,

-δείκτη Folin-Ciocalteau όχι μεγαλύτερο από 6 σε 25 o Brix,

-ογκομετρούμενη οξύτητα όχι μεγαλύτερη από 15 χιλιοστοϊσοδύναμα/kg ολικών σακχάρων,

-περιεκτικότητα σε θειώδη ανυδρίτη όχι μεγαλύτερη από 25 mg/kg ολικών σακχάρων,

-περιεκτικότητα σε συνολικά κατιόντα όχι μεγαλύτερη από 8 χιλιοστοϊσοδύναμα/kg ολικών σακχάρων,

-αγωγιμότητα σε 25^o Brix και σε 20^oC όχι μεγαλύτερη από 120 μS/cm,

-περιεκτικότητα σε υδροξυμεθυλεφουρφουράλη ( HMF ) όχι μεγαλύτερη από 25 mg/kg ολικών σακχάρων,

-παρουσία μεσοϊνοσιτόλης,

-προέρχεται αποκλειστικά από ποικιλίες αμπέλου που αναφέρονται στο άρθρο 69,

-παράγεται εντός της Κοινότητας,

-παρασκευάζεται από γλεύκος σταφυλιών το οποίο έχει τουλάχιστον τον ελάχιστο φυσικό κατ' όγκον αλκοολικό τίτλο που έχει ορισθεί για την αμπελουργική ζώνη όπου τρυγήθηκαν το σταφύλια .

Αποκτημένος αλκοολικός τίτλος του ανακαθαρισμένου συμπυκνωμένου γλεύκους σταφυλιών που δεν υπερβαίνει το 1^% vol, είναι αποδεκτός .

(*)ΕΕ αριθ . L 55 της 1 . 3 . 1986, σ . 41 ." 9.Στο παράρτημα VI, το σημείο 1 τροποποιείται ως εξής :

α)στο στοιχείο ι ) προστίθεται η εξής περίπτωση :

"-ενζυματικό παρασκεύασμα β-γλυκανάσης υπό όρους που θα καθορισθούν,";

β)στο στοιχείο ιγ ), προστίθεται η ακόλουθη περίπτωση :

"-ομοιογενές παρασκεύασμα τρυγικού οξέος και ανθρακικού ασβεστίου σε ισοδύναμες αναλογίες και σε λεπτή σκόνη, υπό τους όρους που αναφέρονται στο άρθρο 17 παράγραφος 3 πρώτο εδάφιο,";

γ)μέτα το στοιχείο ιδ ) προστίθενται τα εξής στοι - χεία :

"ιε)η χρήση παρασκευασμάτων φλοιού ζύμης εντός του ορίου των 40 g/hl;

ιστ)η χρήση πολυβυνυλοπολυπυρολιδόνης εντός του ορίου των 80 g/hl;

ιζ)η χρήση, γαλακτικών βακτιριδίων, σε οινολογικό αιώρημα υπό όρους που θα καθορι - σθούν ." 10.Στο παράρτημα VI, το σημείο 3 τροποποιείται ως εξής :

α)στο στοιχείο ιβ ), προστίθενται οι εξής περιπτώ - σεις :

"-ομοιογενές παρασκεύασμα τρυγικού οξέος και ανθρακικού ασβεστίου σε ισοδύναμες αναλογίες και σε λεπτή σκόνη, υπό τους όρους που αναφέρονται στο άρθρο 17 παράγραφος 3 πρώτο εδάφιο,";

β)στο στοιχείο ιγ ) προστίθεται η ακόλουθη περίπτωση :

"-ενζυματικό παρασκεύασμα β-γλυκανάσης υπό όρους που θα καθορισθούν .";

γ)το στοιχείο ιθ ) αντικαθίσταται από το ακόλουθο κείμενο :

"ιθ)η χρήση, υπό όρους που θα καθοριστούν, DL τρυγικού οξέος, το οποίο καλείται επίσης ρακιμικό οξύ, ή του ουδετέρου άλατος καλίου για την κατακρήμνιση του πλεονάζοντος ασβεστίου,";

δ)το στοιχείο κγ ) αντικαθίσταται από το ακόλουθο κείμενο :

"κγ)η χρήση θειικού για την καταπολέμηση κακής γεύσης ή οσμής του οίνου, εντός του ορίου του 1 g/hl και υπό τον όρον ότι το προϊον που έχει υποστεί τέτοια επεξεργασία δεν έχει περιεκτικότητα σε γαλκό ανώτερη από 1 mg /l,";

ε)προστίθενται τα ακόλουθα στοιχεία :

"κδ)η χρήση παρασκευασμάτων φλοιού ζύμης εντός του ορίου των 40 g/hl;

κε)η χρήση πολυβινυλοπολυπυρολιδόνης εντός του ορίου των 80 g/hl, και υπό όρους που θα καθορισθούν;

κστ)η χρήση γαλακτικών βακτηριδίων σε οινολογικό αίωρημα, υπό όρους που θα καθορι - σθούν ." Αρθρο 2 Ο παρών κανονισμός αρχίζει να ισχύει την ημέρα την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Σεπτεμβρίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Ιουλίου 1988 .

Για το ΣυμβούλιοΟ ΠρόεδροςΓ . ΠΟΤΤΑΚΗΣ ( 1)ΕΕ αριθ . C 139 της 30 . 5 . 1988, σ . 66 .

( 2)ΕΕ αριθ . C 167 της 27 . 6 . 1988 .

( 3)ΕΕ αριθ. C 175 της 4 . 7 . 1988, σ . 33 .

( 4)ΕΕ αριθ . L 84 της 27 . 3 . 1987, σ . 1 .

( 5)ΕΕ αριθ . L 132 της 28 . 5 . 1988, σ . 1 .